**Lillehammer kommune**

**Saksframlegg**

|  |  |  |
| --- | --- | --- |
| Saksb: Maria Seines | Arkiv: 23/1441-1 | Dato: 23.02.2023 |

Saken behandles slik:

**UTVALG MØTEDATO UTVALGSSAKNR**

|  |  |  |
| --- | --- | --- |
| Navnekomitéen |  | NK-/ |

**ENDRING AV VEGNAVN FAGSTAD-FAKSTAD**

**Navnekomitéens innstilling:**Navnekomitéen foreslår med dette at vegnavn med førsteledd Fagstad omgjøres til skrivemåte med K- Fakstad.

**Sammendrag**:   
Etter henvendelse fra Språkrådet er navnekomitéen gjort oppmerksomme på at skrivemåten Fagstad ikke er i overensstemmelse med gårdsnavnet Fakstad, som er den godkjente og prioriterte skrivemåten i SSR (sentralt stadnamnregister). Etter gjennomgang av ordets betydning og kartnedtegnelser har navnekomitéen kommet til at riktig skrivemåte er med *k*, altså Fakstad, og ikke Fagstad som ble vedtatt i 2005.

**Fakta**:

Fakstad skrives med K i kartverk, uttalen har vært, og er, med K og ikke minst kommer betydningen av ordet faks. Skrivemåte med G kommer av dansk skrivemåte. Det viser seg at skrivemåten med G er i ferd med å sette seg i uttalen hos yngre folk, når navnet uttales *fag* som i et fagfelt blir også betydningen av ordet forandret. For å unngå at uttale og meningsinnhold endres bør skrivemåten endres til Fakstad- med K.

Navnekomitéen mener at korrekt skrivemåte mest sannsynlig er med K, Fakstad- og at vedtaket fra 2005 bør omgjøres.

Mannsnavnet Faxi kan både stamme fra en håret mann med en manke som lignet på manen/faksen på en hest. Faks er også kallenavnet på de to høgsetestolpene i ryggen på høgsetet til bonden på garden, først nevnt i sagaen om Eirik Raude, der faren kasta de to faksene som var medtatt fra Norge til Island i fjorden, og der de to stolpene dreiv i land ville de bygge sin gård. Faks her stammer fra kornfaks, som var viktig i offerkult. Høgsetestolpene kunne også ha gudemotiv av Tor og Odin eller gullgubber lagt i stolpehullene.

Følgende informasjon er hentet ut fra Hattestadmanuskriptet (et bokverk om gårdene i Fåberg, nedtegnet av Aksel Hattestad i 1962/63)

Gnr 42/1 Faxastadir/ Faxistadr/Saxestad/Faxstad/Fakstad/Fagstad/Faxstadt   
Opprinnelsesnavn Faxastadir (Plassen til mannsnavnet Faxi) etablert mellom 800-1000e Kr   
  
1442 Faxistadr   
1528 Saxestad   
1577 Fa**x**stad   
1594 Fa**g**stad   
1614 Fa**xs**tad   
1628 Fa**k**stad   
1668 Fa**k**stad   
1699 Fa**g**stad   
1724 Fagstad   
1751 Fa**k**stad   
1753 Fa**g**stad   
1756 Fa**k**stad   
1782 Fagstad   
1795 Fa**k**stad   
1819 Fa**k**stad   
1822 Fa**k**stad   
1839 Fa**x**stad   
1865 Fa**k**stad   
1887 Fa**k**stad   
1893 Fa**g**stad Dagens familie kjøper gården nevnt som Fa**g**stad, men har siden hatt annet familienavn (Johnsgård, Bjørstad).   
1895 Fa**k**stad   
1904 Fa**k**stad Matrikkelregistrert   
1939 Fa**k**stad Jordbruksregistrering   
  
Skriveformen og familienavnet har variert mellom Faxstad, Fakstad og Fagstad opp gjennom historien.

Da oldefaren til i dag sittende bruker på gården Fagstad kjøpte gården i 1893, hadde man dansk skriftspråk. Gårdsnavnet ble skrevet Fagstad, og skrivemåten ble ikke endret ved innføringen av riksmål i 1907. Gården kalles fortsatt i dag Fagstad.

I Lillehammer går det en parallell veg mellom Storgata og Fåberggata, avgrenset av Skjellerudvegen i sør og Even Langseths veg i nord, som heter Fagstadvegen. Denne vegen er oppkalt etter kjøpmann A.O. Fagstad og vil ikke bli berørt av navneendringene i denne saken.

Heller ikke bedrifter, gårder, bygg eller institusjoner som bruker navnet Fagstad vil bli berørt av foreslåtte navneendring.

**Konklusjon**:

Vegnavn med førsteledd Fagstad bør omgjøres til å skrives Fakstad. Dette vil medføre endring av navnene:

Fagstadlia til Fakstadlia  
Fagstadmya til Fakstadmyra

Lillehammer,

Thorstein Hernes

Leder navnekomitéen

**... &&& Sett inn saksutredningen over &&&**